Nou moet kykers opdok vir wanadministrasie en korrupsie in staatsbeheerde SABC – Nasionale uitsaaier voorspel reuse-tarief verhogings | SAUK.co.za - Nuus.info
Volgens ’n voorlegging op die hersiening van die beleid van die openbare uitsaaier wat op 31 Augustus 2018 deur die SABC uitgereik is, kan die TV-kyker R252,75 meer betaal op hulle TV-lisensie.
Indien die uitsaaier hulle tariewe volgens inflasie aanpas sal die kyker ’n volle R517.75 per jaar moet betaal.
“Lisensie-fooie is die afgelope vyf jaar onveranderd en is in 2013 laas verhoog,” verduidelik die voorlegging.
TV-lisensies is die tweede grootste inkomste van die SABC. Tans betaal die lisensiehouer 72c per dag. Daarom gaan die uitsaaier hul invorderingsproses hersien en gereelde verhogings aanbring.
“Die beleid, wetgewing en regulasies van die uitsaaier moet aangepas word sodat toekomstige tarief verhogings voorsiening maak vir inflasie,” beveel die voorlegging aan.
7.2 miljoen mense betaal nie TV-lisensie nie
“Slegs 1.8 miljoen lisensiehouers uit ’n totaal van 9 miljoen betaal hulle TV-lisensie. Daarom sal verbetering aan die invorderingsisteem help om die mandaat van die uitsaaier finansieel te onderhou,” sê Bongumusa Makhithini, voorsitter van die SABC.
Makhithini het gevra dat daar strenger opgetree moet word teen lisensiehouers wat versuim om hulle TV-lisensie te betaal.
Tans is daar nog nie bevestig wanneer of met hoeveel die tarief verhoog sal word nie.
Intussen het die SABC onlangs sy finansiële jaarverslag vir 2018 vrygestel, wat ‘n swak stel resultate lewer.
In hierdie verslag toon dat die SABC ‘n verlies van R622 miljoen gerapporteer het vir die boekjaar wat geëindig het op 31 Maart 2018, wat ‘n verbetering was teenoor die verlies van R1 miljard in die vorige finansiële jaar.
Dit was ondanks ‘n inkomste van R6,6 miljard.
Volgens die SABC-voorsitter Bongumusa Makhathini het die SABC-raad maatreëls ingestel om die korporasie te stabiliseer en adresseer tans die “endemiese vlakke van korrupsie en wanadministrasie wat al jare lank by die SABC voorkom”.
“Self-toegediende aksies soos die arbitrêre besluit van 90-10 het nog steeds ’n inpak op die SABC se inkomste,” het hy bygevoeg.
Phumzile Van Damme, skaduwee-minister van kommunikasie vir die DA, het gesê die verslag “verf ‘n grimmige prentjie oor die toestand van die SABC se finansiële sake”.
As deel van die jaarverslag moet die SABC die betaling wat sy uitvoerende beamptes ontvang, openbaar.
In hierdie verslag onder die vergoedingsafdeling word daar uiteengesit hoeveel direksielede, senior bestuur en uitvoerende direkteure jaarliks ontvang.
Met die staats uitsaaier wat teen ‘n groot verlies beheer word en die regering se reddingsboeie wat gereeld ingespan word om die sukkelende staatsentiteit te red is is kom die lone nou beslis onder die soeklig.
Die SAUK se lys van uitvoerende hoofde en senior bestuur bestaan uit meer as twee dosyn mense, waarvan baie meer as R1 miljoen in die totale vergoeding vir die jaar ontvang het.
Die tabel hieronder beskryf die vergoedingsafdeling van die SAUK se jongste finansiële verslag, met individue wat meer as R1 miljoen ingesluit het.
SABC Remuneration 2018
Person Position Remuneration
Philiso NP CFO R3.1 million
Tugwana BL Group Executive R2.9 million
Geldenhuys TV Group Executive R2.9 million
Mulaudzi T Group Executive R2.6 million
Motsweni SM Group Executive R2.5 million
Ralitabo TE Group Executive R2.5 million
Bayi LV Company Secretary R2.3 million
Kganyago MK Group Executive R1.9 million
Dlamini TS Acting CFO R1.5 million
Jiyane HM Acting Group Executive R1.5 million
Yunus Z Acting Group Executive R1.4 million
Mathebula SJ Acting Group Executive R1.3 million
Kweyama Khanyisile Thandiwe Board Member R1.3 million
Tsedu Mathatha Godfrey Board Member R1.2 million
Mosweu KE Acting Group Executive R1.1 million
Williams RV Acting Group Executive R1.1 million
Moilwa MP Acting Group Executive R1.1 million
Naidoo Krish Board Member R1 million
Matisonn Jonathan Board Member R1 million
Ramakgolo LE Acting Group Executive R1 million
« Terroriste val twee vroue wreedaardig aan tydens plaasaanval in Limpopo
Nuwe seks opvoeding oefening dalk? – Video van ‘n vroulike leerling wat ‘n skoot dans op ‘n manlike leerling uitvoer, het die land en onderwys departement aan die gons »